### Beslutninger

Forslaget blev på byrådsmødet den 12. november 2025 henvist til Magistraten med henblik på at indgå i budgetdrøftelserne for 2027.

###

BUDGETFORSLAG FRA RV OG M

Helhedsplanen for [adresse] og [adresse] peger på behovet for at styrke den historiske karakter i [adresse] og skabe nye mødesteder, der kan understøtte et levende byliv. Et centralt element i planen er etablering af et landsbytorv/bytorv mellem kirke og skole, som skal fungere som et samlende byrum for borgere i [adresse] og omegn.

Torvet tænkes indrettet med fleksibel anvendelse, således at arealet kan benyttes til parkering i hverdagen, men omdannes til et aktivt torv ved byfester, markeder og kulturelle arrangementer – efter forbillede i bl.a. [adresse].

Samtidig åbner helhedsplanen mulighed for, at eksisterende bygninger, herunder præsteboligen, kan få udadvendte funktioner, der bidrager til aktivitet og byliv omkring torvet.

Etablering af et torv i [adresse] vil:

- Bidrage til et mere levende bycentrum med stærke mødesteder.

- Understøtte kulturelle og sociale aktiviteter for borgere i alle aldre.

- Skabe en tydelig byidentitet, hvor det historiske møder det nutidige/moderne og supplerer hinanden.

Formål:

Formålet med budgetforslaget er at:

1. Skabe et centralt, samlende mødested i [adresse], der styrker sammenhængen mellem bydelens oprindelige landsby- og nu storbykarakter.

2. Fremme byliv, fællesskab og kulturaktiviteter i et attraktivt byrum.

3. Understøtte helhedsplanens vision om at gøre [adresse] til et stærkt bycentrum.

Konkret:

Partier beslutter at afsætte midler i budgettet til at igangsætte planlægning for etablering af et torv i [adresse] med afsæt i Helhedsplanen for [adresse] og [adresse], herunder særligt fokus på torvedannelse mellem [adresse] og Viby Skole, herunder:

1. At igangsætte en planproces, der udlægger området mellem [adresse] og Viby Skole til torvedannelse i overensstemmelse med helhedsplanen.

2. At sikre torvets fleksible anvendelse, således at det kan fungere som parkeringsplads i hverdagen og som torv ved aktiviteter.

3. At undersøge muligheder for at inddrage præsteboligen og andre nærliggende bygninger i bylivet gennem udadvendte funktioner (fx kultur, fælleshus, café).

4. At indarbejde borger- og foreningsinddragelse, specifikt fællesrådet, i planlægningen for at sikre lokal forankring og medejerskab.

5. At afdække finansieringsmuligheder, herunder kommunale anlægsmidler, fonde og partnerskaber.

Teknik og Miljø bedes belyse finansieringsbehovet.

### Sagsforløb

Udvalg: [adresse]

Dato: 29-10-2025

Gitte Sørensen: 45

Sagens behandling blev udsat i byrådets møde den 29. oktober 2025.